אולג שאטוב

אולג אלכסנדרוביץ' שאטוב (ברוסית: Оле́г Алекса́ндрович Ша́тов; נולד ב־29 ביולי 1990) הוא כדורגלן רוסי המשחק בעמדת הקשר התקפי באורל. ייצג את נבחרת רוסיה במונדיאל 2014 וביורו 2016.

קריירה
שאטוב החל את קריירת הכדורגל שלו במועדון הכדורגל אורל. הוא גדל במחלקת הנוער שלה וב-2007 קודם לקבוצה הבוגרת. בשנת 2011 עבר לקבוצת אנז'י מחצ'קלה. לאחר עונה אחת באנז'י עבר לזניט סנקט פטרבורג.

בפברואר 2018 הושאל למשך עונה אחת בקבוצת קרסנודאר. את שערו הראשון במדי קרסנודאר הבקיע במשחק הניצחון של קרסנודאר נגד קבוצתו הקודמת, זניט, ב-7 באפריל 2018. ביולי 2018 חזר לזניט וביולי 2020 מונה לקפטן הקבוצה, באופן זמני, במשחקה של זניט נגד רוסטוב במחזור 30 של עונת 2019/2020.

ביולי 2020 עבר לקבוצת רובין קאזאן שבהדרכת לאוניד סלוצקי. את שער הבכורה במדי קאזאן ערך במשחק המחזור התשיעי נגד רוטור וולגוגרד כשהבקיע בעיטת עונשין, בספטמבר 2020. בנובמבר 2021 שוחרר מהקבוצה.

בפברואר 2022 חזר לאורל.

נבחרת
בשנת 2010 זומן שאטוב לנבחרת הצעירה של רוסיה, שיחק במדיה 15 משחקים והבקיע 4 שערים.

בנבחרת הלאומית של רוסיה משחק שאטוב מאז פברואר 2013. משחקו הראשון במדי הנבחרת היה משחק ידידות מול , הוא נכנס כשחקן מחליף בדקה 46 והבקיע שער בדקה 66. שאטוב היה בסגל נבחרת רוסיה למונדיאל 2014, השתתף בכל שלושת משחקי הנבחרת בטורניר. הוא זומן גם ליורו 2016 והשתתף בשניים מתוך שלושת משחקי הנבחרת בתחרות.

הישגים
 אליפות רוסיה - 2015, 2019, 2020
 גביע רוסיה - 2016
 הסופר קאפ הרוסי בכדורגל - 2015, 2016

קישורים חיצוניים

קשרי כדורגל רוסים
כדורגלנים רוסים
כדורגלני אורל
כדורגלני זניט סנקט פטרבורג
כדורגלני רובין קאזאן
כדורגלני נבחרת רוסיה
כדורגלני אנז'י מחצ'קלה
כדורגלני מונדיאל 2014
כדורגלני יורו 2016
רוסים שנולדו ב-1990